जागरण संवाददाता, मेरठ। मुजफ्फरनगर के मदरसे में बंधक बनाकर सामूहिक दुष्कर्म और जबरन धर्म परिवर्तन और सामूहिक दुष्कर्म के आरोप से मेरठ के खरखौदा का माहौल एकाएक गर्म हो गया। भाजपाई व हिंदू संगठनों ने आठ घंटे थाने का घेराव कर हंगामा काटा और रोड जाम कर धरना दिया। पुलिस से झड़पें भी हुई। एक कैबिनेट मंत्री पर आरोपियों को बचाने के आरोप भी लगे। डीएम हापुड़ आर के सिंह द्वारा दोषियों को न बख्शने के आश्वासन पर लोग शांत हुए। आरोपी प्रधान समेत दो को पुलिस ने हिरासत में लेकर गांव में तनाव को देखते हुए पीएसी व पुलिस तैनात कर दी है। एसओ को लाइन हाजिर कर दिया है।

29 जुलाई से थाना क्षेत्र के एक गांव की 20 वर्षीय युवती लापता थी। पुलिस ने कार्रवाई के नाम पर महज गुमशुदगी दर्ज कर ली। रविवार सुबह दस बजे युवती बदहवास हालात मे परिजनों के साथ थाने पहुंची और बताया कि उसे गांव के ही प्रधान नवाब खां व मदरसा के मौलाना सनाउल्ला उसकी पत्‍‌नी, बेटी समा आदि ने अगवा कर लिया था। हापुड़ के मदरसे में 31 जुलाई को जबरन धर्म परिवर्तन कर इस्लाम कबूलवाया। फिर बंधक बनाकर मुजफ्फरनगर के महातुल सनत इस्लामिया मदरसे में रखा गया। इससे पूर्व सामूहिक दुष्कर्म भी किया गया। युवती ने यह भी बताया कि मदरसे में और भी लड़कियां बंधक बनाकर रखी गई हैं।

मुजफ्फरनगर में मदरसे पर छापा

मेरठ रोड पर डीएम आवास के पास स्थित मदरसे में युवतियों के बंधक होने की सूचना पर पुलिस ने रविवार शाम छापेमारी की। इस दौरान भाजपा नेता भी पहुंच गए और हंगामा किया। छापे में मिली चार युवतियों ने अपनी मर्जी से मदरसे में रहने की बात कही है।

पढ़ें: शामली में धर्म पूछकर स्कूली छात्रों पर बरसाए सरिये

पढ़ें: किशोरी को अगवा कर बीस हजार में बेचा

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस